Publication: Magyar Közlöny
Issue: MK-2006-161 (Year: 2006, Number: 161)
Era: 2004-2010
Section: 3. (**): Ahol lehetséges, a hulladékok jegyzékérõl szóló 16/2001. (VII. 18.) KöM rendelet 1. mellékletében megadott
Paragraph Index: 1651

4. Az adatszolgáltatásra kötelezettnek (gyártó, importáló, koordináló szervezet) az újrahasználatot (A) a következõ módszer alapján kell kiszámolnia: a gépjármû saját tömege (W) mínusz a folyadékmentesítés, veszélyes alkotók eltávolítása és bontás/hasznosítható anyagok eltávolítása után maradó hulladékká vált gépjármû tömege (karosszéria) (Wb) mínusz a hasznosításra, visszanyerésre vagy végsõ ártalmatlanításra küldött hulladékok tömege. A megvalósított visszanyerés/hasznosítás/áramtalanítás tömege a visszanyeréssel/hasznosítással vagy gyûjtéssel foglalkozó fogadó vállalatok nyilatkozatai, mérlegjegyei vagy a könyvelési és ártalmatlanítási elismervények egyéb formái alapján kerül meghatározásra. A gépjármû saját tömegét (Wi) i. az üzemelõ gépjármûnek a nyilvántartási okmányok szerinti tömege (2), vagy ii. a mûködõképes állapotú gépjármûnek a megfelelési nyilatkozatban – amely a módosított 70/156/EGK tanácsi irányelv (3) IX. mellékletében van leírva – említett tömege, vagy iii. amennyiben ezek az adatok nem állnak rendelkezésre, a gyártó elõírásai szerint meghatározott tömeg alapján kell meghatározni. A gépjármû saját tömege semmi esetre sem tartalmazhatja a vezetõ tömegét, amelyet 75 kg-ban határoznak meg, illetve az üzemanyag tömegét, amelyet 40 kg-ban szabnak meg. A folyadékmentesítés, veszélyes alkotók eltávolítása és bontás/hasznosítható anyagok eltávolítása után maradó hulladékká vált gépjármû tömege (karosszéria) (Wb) a fogadó kezelõlétesítménytõl származó információk alapján kerül meghatározásra.

Source: https://magyarkozlony.hu/hivatalos-lapok/aa7e04b01d0eefb08d5d9bc15b43ee0e946b0189/dokumentumok/d0ce55cc7323c7a4bccd0acc628d00e6a6fa6c85/letoltes